Document ID: /roh_data/filtered/fineweb-2-filterrobots_roh.jsonl.gz/53212

Far in'annunzia pon ins via in formular electronic nua ch'ins po endattar l'adressa d'internet cun ils cuntegns suspectus ubain era via chat e telefon. Plinavant porscha il team da clickandstop.ch era cussegliaziuns saja quai tar situaziuns criticas, cybermobbing u auters temas en connex cun violenza sexuala cunter uffants.
Collavuraziun cun posts federals
Las annunzias vegnan dadas vinavant als posts responsabels da la Confederaziun. Principalmain a l'Uffizi federal da polizia (Fedpol). Quels guardan lura sch'i sa tracta da cuntegns illegals ed instradeschan tut tenor proceduras penalas e che las paginas correspundentas vegnan serradas.
Purschida privata
Davos la nova plattafurma stattan las fundaziuns Guido Flury e Protecziun d'uffants Svizra. La raschun per fundar la pagina d'internet e la purschida è ch'i na deva en Svizra fin uss nagina pussaivladad uschè simpla ed anonima per annunziar cuntegns pedocriminals. L'idea è ch'i vegnan uschia chattads e persequitads dapli cas che fin uss.